# **DECIZIA ETAPEI DE ÎNCADRARE**

**Nr. X din X.06.2024**

Ca urmare a solicitării de emitere a acordului de mediu adresate de **COMUNA CAPUȘU MARE**, cu sediul în comuna Căpușu Mare, sat Căpușu Mare, nr. 24A, jud. Cluj, înregistrată la APM Cluj cu nr. 22597/27.10.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 23000/02.11.2023, 5212/04.03.2024, 6840/19.03.2024 și 13016/04.06.2024, a punctelor de vedere/adreselor emise de alte instituții, înregistrate cu nr.: 9093/12.04.2024, 9104/12.04.2024, 9523/18.04.2024 și 9968/24.04.2024, precum şi a consultărilor desfăşurate în cadrul şedinţei Comisiei de Analiză Tehnică din data de 8.05.2024, că proiectul **,, Modernizare drumuri în comuna Căpușu Mare, județul Cluj - Etapa 2*”*,** propus a fi realizat în comuna Căpușu Mare, pe raza localităților Păniceni, Bălcești, Căpușu Mic, Agârbiciu, județul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctul 13.a.)***”Orice modificări sau extinderi, altele decât cele prevăzute la***[***pct. 24***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)***din anexa nr. 1, ale proiectelor prevăzute în anexa  [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”****;*

b) amplasamentul este situat în intravilanul comunei Căpușu Mare, judeţul Cluj, constituie domeniu public al comunei, cu destinaţia – zona căilor de comunicație U.T.R.C., conform Certificatului de urbanism nr. 33/20.10.2023 emis de Primăria Căpușu Mare;

c) proiectul este de amploare redusă, imobilele sunt situate parțial în zona de protecție a monumentelor istorice Biserica de lemn Adormirea Maicii Domnului din satul Bălcești şi are ca scop: **modernizare drumuri**;

d) investiţia propusă se realizează pe drumurile existente ale comunei Căpușu Mare, teren cu folosința actuală – *căi de comunicație rutieră*;

e) drumurile de acces utilizate vor fi întreţinute corespunzător de către PRIMĂRIA CĂPUȘU MARE;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul va genera deşeuri din construcții sau alte tipuri de deșeuri rezultate din lucrările ce se desfășoară, care vor fi colectate selectiv și ulterior predate către operatori autorizați;

j) pentru realizarea lucrărilor nu este necesară organizare de şantier care să ocupe suprafețe noi, distincte – lucrările vor ocupa părți ale unor sectoare de drum;

k) sunt prevăzute măsuri pentru refacerea mediului la finalizarea lucrărilor propuse;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;
* obiectivul este propus a se desfășura în vecinătatea ariei natural protejate **ROSCI0274 Agârbiciu;**
* proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care ariile naturale protejate de interes comunitar au fost desemnate;
* nu există pe amplasamentul proiectului şi în imediata apropiere a acestuia habitate naturale şi/sau specii sălbatice de interes comunitar ce pot fi afectate de implementarea proiectului;
* nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;
* proiectul nu afectează direct sau indirect zonele de hrănire/ reproducere/ migraţie și nu are influenţă directă asupra ariilor naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
* proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).
* **ANANP – Serviciul Teritorial Cluj** a emis punctul de vedere favorabil, ulterior Avizul favorabil nr. 35 din 29.05.2024, conform căruia implementarea proiectului se realizează pe drumuri existente, asigurând condiții optime de desfășurare a circulației.

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, Modernizare drumuri în comuna Căpușu Mare, județul Cluj - Etapa 2*”*,** propus a fi realizat în comuna Căpușu Mare, pe raza localităților Păniceni, Bălcești, Căpușu Mic, Agârbiciu, județul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente proiectului**;**

- lungimea totală a străzilor propuse pentru modernizare este de 3325 m;

- lățimea părții carosabile în profil transversal este de 3-5 m;

- localitățile în care se modernizează drumurile existente:

* Agârbiciu –denumire/lungime - AG1 – 81 m, AG2 - 225 m, AG3 – 161 m, AG5 – 200 m, AG6 – 95 m;
* Bălcești – denumire/lungime – DC113 – 1519 m;
* Căpușu Mic – denumire/lungime – CM1 – 580 m, CM2 – 202 m;
* Păniceni – denumire/lungime – PA8 – 262 m.
* modernizarea drumurilor și străzilor, asigurarea scurgerii apelor, înlocuirea podețelor neconforme, amenajarea intersecțiilor cu drumurile laterale;

- toate celelalte lucrări necesare în vederea modernizării drumurilor și străzilor ce decurg din proiectul tehnic.

**Prevenirea eventualelor efecte negative semnificative asupra mediului:**

- proiectul nu necesită realizarea unor organizări de șantier care să ocupe suprafețe noi, distincte;

- lucrările se vor realiza itinerant, ocupându-se temporar părți ale unor sectoare de drum (ex. câte o bandă alternativ);

- sprijinul logistic se va asigura de la nivelul unor autospeciale și autoutilitare care vor asigura transportul lucrătorilor, a materialelor și a echipamentelor de lucru, imprimând astfel un caracter itinerant al frontului de lucru;

- nevoile igienico-sanitare se vor asigura prin toalete ecologice, modulare, cu bazin etanș, vidanjabil, tratat chimic;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- utilajele se vor menține pe amplasamentele fronturilor de lucru și în etapele de repaus, fiind semnalizate;

- manipularea oricăror fluide se va realiza deasupra unei prelate impermeabile, rezistente la hidrocarburi (de tipul Poliplan); eventualele scurgeri vor fi preluate în recipiente speciale și orice fel de scurgeri accidentale, vor fi izolate şi tratate cu produşi de descompunere (neutralizare) a hidrocarburilor (de tipul Petrolsynth);

- în zona fronturilor de lucru va exista o prelatǎ, respectiv o cantitate suficientǎ (min. 5 kg) de Petrolsynth şi un recipient (butoi metalic) pentru recuperarea resturilor scurse de hidrocarburi sau a solurilor afectate;

- măsurile directe de acţiune vor fi completate de mǎsuri tehnice de verificare a echipamentelor şi utilajelor, precum şi de un set de mǎsuri teoretice, de instruire a personalului în scopul asigurǎrii unei intervenţii eficiente în caz de accident (scurgeri accidentale de hidrocarburi);

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor colecta corespunzător deșeurile rezultate și se vor preda operatorilor autorizați;

- se va amenaja terenul și se vor amenaja spațiile verzi și plantate, la finalizarea lucrărilor;

vor respecta ***toate condițiile prevăzute în Avizul favorabil nr. 35/29.05.2024 emis de ANANP-Serviciul Teritorial Cluj***;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Ligia STANCA**

**X.06.2024**